Ιωάννης Βασιλούδης

Ο Ιωάννης Βασιλούδης (γεν. Γιαννιτσά, 1943) είναι Έλληνας νευροχειρουργός. 

 Βιογραφία 
Γεννήθηκε στα Γιαννιτσά, Πέλλας το 1943 όπου και μεγάλωσε. Σπούδασε στην Στρατιωτική Ιατρική Σχολή στη Θεσσαλονίκη και αποφοίτησε το 1967. Μεταξύ των ετών 1967-1974 υπηρέτησε διαδοχικά στο 401 ΓΣΝΑ και στην ΕΛΔΥΚ. Ειδικεύθηκε στην Νευροχειρουργική στο Λονδίνο Αγγλίας μεταξύ των ετών 1975-1979. Το 1980 έλαβε διδακτορικό δίπλωμα από την Ιατρική Σχολή του πανεπιστημίου Αθηνών.
Από τον Ιανουάριο 1980 μέχρι και τον Ιούλιο του 1988 εργάσθηκε ως Διευθυντής της Νευροχειρουργικής Κλινικής του 417 ΝΙΜΙΤΣ την οποία ίδρυσε, οργάνωσε και εξόπλισε. Από το 1989 και μέχρι σήμερα εργάζεται στον Ιδιωτικό Τομέα, διαδοχικά στα Νοσοκομεία «Απολλώνιο Θεραπευτήριο», «Υγεία», και «Ιατρικό Κέντρο Αθηνών». 
Το 2007 επελέγη Αναπληρωτής Καθηγητής Νευροχειρουργικής της Ιατρικής Σχολής του Πανεπιστημίου Αθηνών.

Το 1982 ανακοίνωσε τα πρώτα αποτελέσματα της χειρουργικής αντιμετώπισης της κήλης αυχενικού μεσοσπονδυλίου δίσκου με μεθόδους μικροχειρουργικής και λίγο αργότερα αυτά της μικροχειρουργικής αντιμετώπισης ραγέντων ανευρυσμάτων εγκεφάλου.
To 1983 παρουσίασε στο Πανευρωπαϊκό Συνέδριο Νευροχειρουργικής (Μόναχο), τις πρώτες περιπτώσεις ασθενών με σπαστική τετραπάρεση απότοκη κήλης αυχενικού μεσοσπονδυλίου δίσκου και τα αποτελέσματα της χειρουργικής αντιμετώπισής τους.
Το 1989 διοργάνωσε το 1ο Διεθνές Συμπόσιο Μικροχειρουργικής στην Αθήνα με τη συμμετοχή (ως ομιλητών) 10 διεθνούς φήμης Νευροχειρουργών.
Το 1991 ανακοίνωσε τα πρώτα περιστατικά της εφαρμογής της Στερεοτακτικής Βιοψίας Εγκεφάλου στην Αθήνα.
Το 1994 ανακοίνωσε μαζί με τον νευροακτινολόγο κ. Παν. Βλαχόπουλο, την πρώτη  περίπτωση ασθενούς με ραγέν ανεύρυσμα εγκεφάλου που αντιμετωπίσθηκε με την μέθοδο του εμβολισμού στην Ελλάδα.

 Συγγραφικό έργο 

Έχει συγγράψει 86 επιστημονικές εργασίες εκ των οποίων οι 38 δημοσιεύθηκαν σε αγγλόφωνα ιατρικά περιοδικά υψηλού κύρους.
Παρατίθενται ορισμένες εκ των εργασιών:
 Computerized tomography scanning appearances of intracranial meningiomas. An attempt to predict the histological features, J. Vassilouthis and J. Ambrose, J Neurosurg 50:320-327, 1979

 Cerebral Arteriovenous Malformation with Intracranial  Hypertension, J. Vassilouthis, Surg Neurol 11:402-404, 1979

 Ventricular Dilatation and communicating hydrocephalus following spontaneous subarachnoid hemorrhage, J. Vassilouthis and A. Richardson, J Neurosurg 51:341-351, 1979

 Hypotensive Stroke (Letter), J. Vassilouthis, Lancet 1:767, 1980

 Regression of Pituitary Prolactinoma with Bromocryptine Administration, C. Velentzas, D. Carras, J. Vassilouthis, JAMA 245:1149-1150, 1981

 Cord Compression by Cervical Disc, J. Vassilouthis, J Neurosurg (Letter) 60:594, 1983

 The syndrome of “Normal Pressure” Hydrocephalus, J. Vassilouthis, J Neurosurg 61:501-509, 1984

 Thecoperitoneal Shunt for Syringomyelia, J. Vassilouthis, A. Papandreou, S. Anagnostaras, J. Pappas, Neurosurgery 33:324-328, 1993

 Thecoperitoneal shunt for post-traumatic syringomyelia, J. Vassilouthis, A. Papandreou, S. Anagnostaras, J Neurol Neurosurg Psychiat 57:755-756, 1994

 Is postoperative haematoma an avoidable complication of intracranial surgery?, J. Vassilouthis, S. Anagnostaras, A. Papandreou, E. Dourdounas, Br J Neurosurg 13(2):154-157, 1999

Κατηγορία:Έλληνες στρατιωτικοί γιατροί
Κατηγορία:Έλληνες νευροχειρουργοί
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα